TRITN เผยไตรมาส 2/60 ขาดทุนลดลง 70.35% หลังรายได้งานก่อสร้างเพิ่มขึ้น-ค่าใช้จ่ายลด
TRITN เผยไตรมาส 2/60 ขาดทุนลดลง 70.35% มาที่ 13.24 ลบ. จากปีก่อนขาดทุน 44.66 ลบ. เหตุรายได้งานก่อสร้างเพิ่มขึ้น-ค่าใช้จ่ายลด ขณะที่งวด 6 เดือนแรกขาดทุนลดลง 24.88% มาที่ 37.97 ลบ. จากปีก่อนขาดทุน 50.54 ลบ.
11 ส.ค. 2560

บริษัท ไทรทัน โฮลดิ้ง จำกัด (มหาชน) หรือ TRITN รายงานผลการดำเนินงานไตรมาส 2/60 สิ้นสุดวันที่ 30 มิ.ย.60 ดังนี้

โดยในไตรมาสที่ 2 ปี 2560 บริษัทมีกำไรขั้นต้นจำนวน 18.60 ล้านบาท เทียบกับไตรมาส 2 ปี 2559 จำนวน 17.34 ล้านบาท เพิ่มขึ้นร้อยละ 7.27 สาเหตุหลักเนื่องจากกลุ่มบริษัทมีรายได้จากงานก่อสร้างมากกว่าไตรมาส 2 ปี 2559 อีกทั้งผู้บริหารมีการจัดการต้นทุนบริการได้มีประสิทธิภาพมากขึ้นที่เริ่มตั้งแต่ในไตรมาส 4 ปี 2559
นอกจากนี้ ในไตรมาสที่ 2 ปี 2560 บริษัทมีค่าใช้จ่ายในการบริหารซึ่งมีจำนวน 28.64 ล้านบาท ลดลงจำนวน 17.03 ล้านบาทจากจำนวน 45.67 ล้านบาทในรอบระยะเวลาเดียวกันของปีก่อน เนื่องจากในไตรมาสที่ 2 ปี 2559 มีค่าใช้จ่ายตัดจำหน่ายสัญญาที่ยังไม่รับรู้เป็นรายได้จำนวน 8.66 ล้านบาท และค่าตัดจาหน่ายความสัมพันธ์ลูกค้าจำนวน 9.86 ล้านบาทรวมอยู่ในค่าใช้จ่ายในการบริหาร